OpenLLM-France/wikimedia huggingface dataset:
# Control d'accés

El control d'accés consisteix en el protocol per a verificar si una entitat (una persona, un ordinador, etc.) que sol·licita accés a un recurs té els drets necessaris per accedir-hi.
Un control d'accés ofereix la possibilitat d'accedir a recursos físics (per exemple, a un edifici, a un local, a un país) o lògics (per exemple, a un sistema operatiu o a una aplicació informàtica específica).
Els sistemes de control d'accés, a més, ens permeten fer un seguiment de les entrades i sortides del personal o qualsevol dels usuaris que han passat per aquell punt físic d'accés.

## Components

El control d'accés generalment inclou tres components:
* Un mecanisme d'autenticació de l'entitat (per exemple, contrasenya, una mapa, una clau, una biomètrica, ...). Aquest mecanisme no és útil en si mateix, però és essencial per al funcionament dels dos següents:
* Un mecanisme d'autorització (l'entitat pot ser autenticada, però pot-ser no té el dret d'accedir a aquest recurs en un moment donat).
* Un mecanisme de traçabilitat: de vegades el mecanisme d'autorització pot ser insuficient per garantir que l'entitat té el dret d'accés a aquest recurs (respecte a un procediment, a l'horari d'accés...), la possibilitat de traçar-ho amb un registre compensa aquesta manca mitjançant la introducció d'una mena d'espasa de Dàmocles responsabilitzant a les entitats. També serveix si es desitja identificar a posteriori al responsable d'una acció.
Avui dia, cada vegada hi ha més demanda per part de les empreses per poder rastrejar l'accés als seus ordinadors usant una Notificació de Drets d'accés.

## Vegeu també

* Campaneta de porta
* Intercomunicador
* Porter electrònic
* Videointèrfon
* Pany de temps

## Referències

* 1 2 David Kim; Michael Solomon Fundamentals of Information Systems Security. Jones & Bartlett Learning, 17 de novembre de 2010, p. 144–. ISBN 978-0-7637-9025-7.
* ↑ Michael Whitman; Herbert Mattord Management of Information Security. Cengage Learning, 7 d'octubre de 2013, p. 346–. ISBN 978-1-305-15603-6.
# Control d'accés al medi

El control d'accés al medi (MAC de les sigles en anglès: Media Access Control) és el conjunt de mecanismes i protocols, en informàtica i telecomunicacions, pels que diversos "interlocutors" (dispositius en una xarxa, com ordinadors, telèfons mòbils, etc.) es posen d'acord per compartir un mitjà de transmissió comú, ja sigui un cable elèctric, òptic o bé, en comunicacions sense fils, el rang de freqüències assignat al seu sistema.
Un dels problemes de resoldre en un sistema de comunicacions és com repartir entre diversos usuaris l'ús d'un únic canal de comunicació o mitjà de transmissió perquè puguin gestionar diverses comunicacions al mateix temps. Sense un mètode d'organització, apareixerien interferències que podrien ben ser molestes o simplement impedir la comunicació.
Una analogia possible per al problema de l'accés múltiple seria una habitació (que representaria el canal) en la qual diverses persones volen parlar al mateix temps. El més probable és que es faci difícil la comprensió. Per evitar o reduir el problema, podrien parlar per torns (estratègia de divisió per temps), parlar uns en tons més aguts i altres més greus (divisió per freqüència), dirigir les seves veus en diferents direccions de l'habitació (divisió espacial) o parlar en idiomes diferents (divisió per codi), només les persones que coneguesin l'idioma (és a dir, el codi) podrien entendre-ho.
Més específicament en xarxes informàtiques, el MAC s'usa en la família d'estàndards IEEE 802 per a definir la subcapa de control d'accés al medi. La subcapa MAC se situa a la part inferior de la capa d'enllaç de dades (Capa 2 del Model de Referència OSI). La implementació exacta d'aquesta subcapa pot variar depenent dels requeriments de la capa física (per exemple Ethernet, Token Ring, WLAN).
Algunes de les funcions de la subcapa MAC inclouen:
* Controlar l'accés al medi físic de transmissió per part dels dispositius que comparteixen el mateix canal de comunicació.
* Afegir l'adreça MAC del node font i del node destinació en cadascuna de les trames que es transmeten.
* En transmetre en origen ha de delimitar les trames afegint bits de bandera (flags) perquè el receptor pugui reconèixer l'inici i fi de cada trama.
* En rebre en destinació ha de determinar l'inici i el final d'una trama de dades dins d'una cadena de bits rebuts per la capa física.
* Efectuar detecció i, si escau, correcció d'errors de transmissió.
* Descartar trames duplicades o errònies.

## Referències

* ↑ White, Curt. Data Communications and Computer Networks: A Business User's Approach (en anglès). 5a ed.. Cengage Learning, 2008, p. 214. ISBN 142390303X.
* ↑ Elahi, Ata. Network Communications Technology (en anglès). Cengage Learning, 2001, p. 71.

## Vegeu també

* Multiplexació
* Ethernet
* Token Ring
# Poblete

Poblete és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 646 | 762 | 794 | 919 |
# Oleksa Dòvbuix

Oleksa Dòvbuix (ucraïnès: Олекса Довбуш) (Pechenizhyn Kolomyia, 1700 - 1745) va ser un bandoler ucraïnès famós, líder del moviment Opryshky, als Càrpats, que es va convertir en un heroi popular.
Oleksa va néixer a la vila hutsul de Pechenizhyn a les muntanyes dels Carpats a principis del segle xviii. Es va convertir en el líder de la seva pròpia banda que estava formada per gairebé 50 membres (leheni). La tradició popular el retrata com a protector dels pobres de la regió. Hi ha poques referències escrites d'ell i de les seves activitats.
Les nombroses cançons populars i les poques llegendes en prosa que encara sobreviuen a la regió el retraten com un heroi local que va robar als rics i va ajudar els pobres serfs, com el mític Robin Hood. Es creu que la seva residència es trobava prop de la ciutat de Bolekhiv a l'oest d'Ivano-Frankivsk. Es tracta d'un conjunt rocós ara anomenat com les roques de Dòvbuix, una de les regions més belles d'Ucraïna. Els fets d'Oleksa Dòvbuix van ser tan famosos i admirats que les tradicions transmeses oralment dels seus actes s'estenen més enllà de la regió de Hutsul, a les regions veïnes de Pokuttia i Podillya, de l'oest d'Ucraïna. Els seus retrats es venien en els mercats locals. Va ser temut pels szlachta polonesos (noblesa terratinent). Una vegada, es va enviar una expedició militar de 2.000 soldats, encapçalada pel magnat polonès Józef Potocki, per aturar les seves activitats. No obstant això, no va poder ser capturat. Dòvbuix va ser assassinat per Stefan, el marit de la seva amant Dzvinka, el 1745.

## Referències

* ↑ «Opryshky movement in the Carpathians». Wiki Carpathians. Arxivat de l'original el 4 de març 2016. [Consulta: 17 maig 2015].
* ↑ Orest Subtelny, Ukraine: A History, Toronto Press, 2000, ISBN 0-8020-8390-0, p. 192
# Cantons de l'Aude

Els Cantons de l'Aude són 35 i s'agrupen en tres districtes:
# Cropalati

Cropalati és un municipi italià, dins de la província de Cosenza, que limita amb els municipis de Calopezzati, Caloveto, Longobucco, Paludi i Rossano a la mateixa província.

## Evolució demogràfica

Població censada al municipi de Cropalati :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* «Pàgina web oficial de Cropalati» (en italià).
# Optoacoblador

Els optoacobladors són components electrònics que aïllen elèctricament els circuits als quals estan connectats. Consten d'un encapsulat dintre del qual hi ha un RED (díode LED d'infrarojos) i un component receptor de llum com un fotodíode o fototransistor.

## Referències

* ↑ «Optocoupler Tutorial and Optocoupler Application» (en anglès). Basic Electronics Tutorials, 16-09-2013.

## Vegeu també

* Led
* Transistor
* Fotodíode
* Norma se seguretat UL 1577
# Ordjonikidze (Kanevskaia)

* Per a altres significats, vegeu «Ordjonikidze».
Ordjonikidze (rus: Орджоникидзе) és un khútor del krai de Krasnodar, a Rússia. Es troba a la vora esquerra del riu Txelbas, a 15 km a l'oest de Kanevskaia i a 121 km al nord-est de Krasnodar. Pertany a l'stanitsa de Kanevskaia.
# Oenomys

Oenomys és un gènere de rosegadors de la subfamília dels murins, format per només dues espècies vivents.

## Distribució i hàbitat

Viuen a l'Àfrica subsahariana, on s'estenen des de Sierra Leone i Etiòpia fins a Angola i Tanzània. El seu hàbitat preferit són els boscos densos.

## Descripció

Arriben a una longitud corporal d'entre 11 i 22 centímetres, amb una cua que fa entre 14 i 21 centímetres de llargada. El seu pes varia entre els 50 i els 120 grams. El seu pelatge suau i elegant és de color marró vermellós a la part superior, i de blanquinós a marró clar a la part inferior. Les galtes i el nas són de color vermellós, fet que li dona el seu nom comú en altres llengües. La cua és pràcticament pèl-roja i escamosa, i les orelles són grans i rodones.

## Ecologia

Poden pujar amb facilitat als arbres, i de vegades, quedar-s'hi. Poden ser actius de dia o de nit. Dormen en caus, on tenen cambres cobertes d'herbes. Presumiblement, porten una vida solitària. S'alimenten principalment de les parts verdes de les plantes, però també poden menjar insectes.

## Taxonomia

Les espècies d'aquest gènere formen part de la Divisió Oenomys, juntament amb les espècies dels gèneres Grammomys, Lamottemys, Thallomys i Thamnomys. Dins d'aquesta divisió també es troben els gèneres extints de rates de les canàries Canariomys i Malpaisomys.
Segons els estudis genètics de Lecompte et al., les espècies de la Divisió Oenomys són part d'una radiació predominantment africana de murins que, juntament amb les divisions Aethomys, Arvicanthis, Dasymys, Golunda i Hobomys, formen part de la tribu dels arvicantinis.

## Notes

* ↑ En alemany, Rotnasenratten, vol dir rata de nas vermell
* ↑ En anglès, Rusty-nosed rats, vol dir rates de nas rovellat

## Referències

* ↑ Monadjem, Ara; Taylor, Peter J.; Denys, Christiane; Cotterill, Fenton P. D.. Rodents of Sub-Saharan Africa: A biogeographic and taxonomic synthesis (en anglès). Walter de Gruyter GmbH & Co KG, p. 865. ISBN 9783110389234.
* ↑ Musser, Guy G.; Carleton, M.D.. «Superfamily Muroidea». A: Don E. Wilson i DeeAnn M. Reeder. Mammal Species of the World: A Taxonomic and Geographic Reference (en anglès). 2. 3a edició. Baltimore: Johns Hopkins University Press, p. 894-1.531. ISBN 0-8018-8221-4.
* 1 2 Nowak, Ronald M. Walker's mammals of the world (en anglès). 6ena edició. Baltimore: Johns Hopkins University Press, 1999, p. 2015. ISBN 9780801857898.
* ↑ Lecompte, Emilie; Aplin, Ken; Denys, Christiane; Catzeflis, François; Chades, Marion «Phylogeny and biogeography of African Murinae based on mitochondrial and nuclear gene sequences, with a new tribal classification of the subfamily». BMC Evolutionary Biology, 8, 10-07-2008, pàg. 199. DOI: 10.1186/1471-2148-8-199. ISSN: 1471-2148.
# Organització d'Avantguarda per l'alliberament de Saguia el Hamra i Río de Oro

L'Organització de Vanguàrdia per l'alliberament de Saguia el Hamra i Río de Oro fou una organització nacionalista sahariana fundada el 12 de desembre de 1969 per Mohamed Sid Brahim Basir, àlies Basiri, i de la que fou secretari general el mateix Basir.
Substituí a la clandestinitat a altres organitzacions precedesores con Al-Muslim i el Front d'Alliberament del Sàhara. Basiri fou detingut el 17 de juny de 1970, al barri de Zemla, al Aaiun, i va desaparèixer mentre era a la presó el 17 de juliol següent. L'organització va ser al seu torn l'embrió del Front Polisario.

## Referències

* ↑ «Proyecto Desaparecidos: Mohamed Basiri El mas antiguo desaparecido saharaui». [Consulta: 10 novembre 2021].
# Orenburg

Orenburg - Оренбург (rus), literalment 'la fortalesa d'or' - és una ciutat de Rússia i la capital de l'óblast d'Orenburg, al Districte Federal del Volga. Es troba a la vora del riu Ural, a 1.468 km al sud de Moscou.

## Història

Els russos varen construir-la com una fortalesa cap a l'any 1734. La colònia prengué el nom d'Orsk. Hi va haver una temptativa fallida de fundar un altre Orenburg a l'actual Krasnogor, 250 km al sud de l'actual, que va arribar a ser el centre dels cosacs d'Orenburg. Amb la incorporació de l'Àsia central a l'Imperi Rus, Orenburg va esdevenir un centre comercial i nus ferroviari amb l'Àsia central i Sibèria. El març de 1918, durant la Guerra Civil russa els bolxevics es van revoltar a Orenburg i van enderrocar el govern provisional de l'Idel Ural. Orenburg va ser la capital de la República Socialista Soviètica Autònoma Kirguiz (Kazakhstan) a partir del 1920 fins al 1925. Del 1938 fins al 1957, portà el nom de Txkàlov (Чкалов), en honor del pilot de proves Valeri Txkàlov.

## Referències

* ↑ «Orenburg». ésAdir. [Consulta: 14 abril 2024].
* ↑ «Почему не удалось построить Идель-Уральскую республику» (en rus). [Consulta: 25 desembre 2020].

## Enllaços externs

* Llocs turístics d'Orenburg Arxivat 2014-01-07 a Wayback Machine.
# Paleta cosmètica

Les paletes a la prehistòria i els primers temps de l'antic Egipte, eren objectes artístics-religiosos utilitzats per a diluir els pigments, cremes o olis a la cavitat circular central tallada en una de les seves cares. Posteriorment va ser habitual trobar-les dins d'aixovars funeraris o com a ofrenes als temples. La seva evolució va anar cap a un ús sagrat o commemoratiu, utilitzant-se en temps més recents com a suport per a narracions èpiques. Les paletes estan elaborades en diferents materials com ara la pedra, ivori, fusta, la pissara o l'esquist.
D'altra banda, les paletes són un dels documents més antics dels quals es pot conèixer la història d'Egipte, ja que en elles es plasmaven tant fets mitològics com reals. Es daten en el període predinàstic, i es troben en les àrees d'assentament del Gerzense o Naqada II (3600-3200 aC aproximadament), cultura molt estesa que es pot trobar inclòs en la Baixa Núbia.
Algunes de les paletes més importants són:
* La Paleta de Narmer o Gran paleta de Nekhen, al Museu d'Antiguitats Egípcies.
* La Paleta del Gossos o dels xacals, al Museu del Louvre.
* La Paleta de Tehenu o de les ciutats, al Museu Arqueològic del Caire.
* La Paleta del Camp de Batalla, al Museu Britànic.
* La Paleta del Caçadors o de la caça del lleó, repartida entre el Museu Britànic i el Louvre.
* La Paleta del Bou, al Museu del Louvre.

## Vegeu també

* Paleta de pedra

## Referències

* The decorative palettes of the late fourth millennium. (anglès)
# Oulad Massaoud

Oulad Massaoud (en àrab أولاد مسعود, Ūlād Masʿūd; en amazic ⵡⵍⴰⴷ ⵎⵙⵄⵓⴷ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 5.011 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Oulad Mimoun

Oulad Mimoun (en àrab أولاد ميمون, Ūlād Mīmūn; en amazic ⵡⵍⴰⴷ ⵎⵉⵎⵓⵏ) és una comuna rural de la província de Moulay Yaâcoub, a la regió de Fes-Meknès, al Marroc. Segons el cens de 2014 tenia una població total de 9.372 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Oulad Nacer

Oulad Nacer (en àrab أولاد ناصر, Ūlād Nāṣr; en amazic ⵡⵍⴰⴷ ⵏⴰⵙⵔ) és una comuna rural de la província de Béni Mellal, a la regió de Béni Mellal-Khénifra, al Marroc. Segons el cens de 2014 tenia una població total de 28.438 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Palomero

Palomero és un municipi de la província de Càceres, a la comunitat autònoma d'Extremadura (Espanya). Limita al nord amb Marchagaz i Casar de Palomero, al sud amb Cerezo, i a l'oest amb Santa Cruz de Paniagua.
# Palometa roja

La palometa vermella o peix de rei (Beryx decadactylus) és una espècie de peix teleosti de la família berícids, distribuïda de forma cosmopolita per tots els mars i oceans del planeta.
Cos comprimit lateralment amb el dors de color vermell intens i resta del cos platejat amb fines línies horitzontals i amb uns enormes ulls, la longitud màxima normal és d'uns 35 cm amb un pes de 2'5 kg, encara que s'ha descrit una captura de 100 cm de longitud.
Els alevins presenten fortes espines en el cap. Les aletes de color vermell, l'aleta dorsal té 4 espines i 18 a 20 radis tous, mentre que l'aleta anal 4 espines i prop de 30 radis tous.
És una espècie batidemersal, els adults viuen en el jaç marí d'aigües profundes, a una profunditat normalment entre 200 i 400 m preferentment en el talús continental, on sol trobar-se pegat a la sorra o al fang, mentre que els alevins són pelàgics. S'alimenten de crustacis, petits peixos i cefalòpodes.

## Referències

* ↑ Maul, G.E., 1990. "Berycidae". p. 626. En J.C. Quero, J.C. Hureau, C. Karrer, A. Post y L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; y UNESCO, París. Vol. 2.
* ↑ Paxton, J.R., 1999. "Berycidae. Alfonsinos" p. 2218-2220. En K.E. Carpenter y V.H. Niem (eds.) FAO species identification guide for fishery purposes. The living marine resources of the WCP. Vol. 4. Bony fishes part 2 (Mugilidae to Carangidae). FAO, Roma.
* ↑ Claro, R., 1994. "Características generales de la ictiofauna". p. 55-70. En R. Claro (ed.) Ecología de los peces marinos de Cuba. Instituto de Oceanología Academia de Ciencias de Cuba y Centro de Investigaciones de Quintana Roo.
* ↑ Muus, B.J. y J.G. Nielsen, 1999. "Sea fish". Scandinavian Fishing Year Book, Hedehusene, Denmark. 340 p.
* ↑ Shimizu, T., 1984. "Berycidae". En W. Fischer y G. Bianchi (eds.) FAO species identification sheets for fishery purposes. Western Indian Ocean fishing area 51. Vol. 1.
# Palomar 12

Palomar 12 és un cúmul globular a la constel·lació de Capricorn.
Va ser descobert en les plaques fotogràfiques del Palomar Observatory Sky Survey per Robert George Harrington i Fritz Zwicky, i va ser catalogat com a cúmul globular.
Tanmateix, Zwicky va arribar a creure que es tractava, realment, d'una galàxia nana propera al grup local. Es tracta d'un cúmul relativament jove, i és aproximadament un 30% més jove que la majoria dels cúmuls globulars de la Via Làctia. És ric en metalls amb una metal·licitat de [Fe / H] ≈ -0.8. Té una distribució mitjana de lluminositat de Mv = -4,48.
Basant-se en estudis de moviment propi, aquest cúmul es va sospitar per primera vegada l'any 2000 d'haver estat capturat per la galàxia nana el·líptica de Sagitari (SagDEG) fa aproximadament 1,7 Ga. Actualment hom creu que és membre d'aquesta galàxia. Es calcula que té una antiguitat de 6,5 Ga.

## Referències

* 1 2 Sangmo Sohn «Ultraviolet properties of Galactic globular clusters with GALEX. II. Integrated colors» (en anglès). Astronomical Journal, 5, 24-09-2012, pàg. 126. DOI: 10.1088/0004-6256/144/5/126.
* 1 2 3 «Space velocities of southern globular clusters. VII. NGC 6397, NGC 6626 (M28), and NGC 6656 (M22)». Astronomical Journal, 2013, pàg. 33. DOI: 10.1088/0004-6256/146/2/33.
* ↑ William E. Harris «A catalog of parameters for globular clusters in the Milky Way» (en anglès). Astronomical Journal, 1996, pàg. 1487. DOI: 10.1086/118116.
* 1 2 «The ACS survey of galactic globular clusters. X. New determinations of centers for 65 clusters» (en anglès). Astronomical Journal, 6, 09-11-2010, pàg. 1830–1837. DOI: 10.1088/0004-6256/140/6/1830.
* ↑ Abell, George O. Publications of the Astronomical Society of the Pacific, 67, 397, 1955, pàg. 258. Bibcode: 1955PASP...67..258A. DOI: 10.1086/126815 [Consulta: free].
* ↑ van den Bergh, Sidney The Astronomical Journal, 134, 1, 01-07-2007, pàg. 344–345. arXiv: 0704.2226. Bibcode: 2007AJ....134..344V. DOI: 10.1086/518868.

## Enllaços externs

* «desembre 2020 Palomar 12» (en anglès). SIMBAD (Centre de Dades astronòmiques d'Estrasburg). [Consulta: {{{consulta}}}].
* SEDS: Palomar 12, Capricornus Dwarf
* Palomar 12 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Pandoraïta-Ca

La pandoraïta-Ca és un mineral de la classe dels òxids. Rep el nom de la mina Pandora, als Estats Units, la seva localitat tipus.

## Característiques

La pandoraïta-Ca és un !!! de fórmula química CaV$^{4+}$₅V$^{5+}$₂O$_{16}$·3H₂O. Va ser aprovada com a espècie vàlida per l'Associació Mineralògica Internacional l'any 2018. Cristal·litza en el sistema monoclínic. La seva duresa a l'escala de Mohs és 2,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 67287.

## Formació i jaciments

Va ser descoberta a la mina Pandora, situada al districte miner de La Sal, dins el comtat de San Juan (Utah, Estats Units), on es troba en arenisca recristal·litzada. Aquesta mina és l'únic indret de tot el planeta on ha estat descrita aquesta espècie mineral.

## Referències

* ↑ «Pandoraite-Ca» (en anglès). Mindat. [Consulta: 11 juliol 2021].
# PNB (desambiguació)

PNB (desambiguació) té els següents significats:
* Política: Partit Nacionalista Basc
* Economia: Producte Nacional Brut
# Pandèmia de COVID-19 a les Maldives

La propagació de la pandèmia per coronavirus de 2019-2020 a les Maldives es va detectar el 7 de març de 2020 amb el cas confirmat d'un turista italià que havia tornat al seu país després d'haver fet vacances al Kuredu Resort & Spa. L'Agència de Protecció de Salut de les Maldives va confirmar dos casos a l'arxipèlag, treballadors tots dos de l'establiment turístic. A conseqüència, es va confinar l'hotel amb diversos turistes desatesos pel país. L'11 de març, els establiments turístics de Kuredu, Vilamendhoo, Batalaa i de l'illa de Kuramathi també es veiren sotmesos a una quarantena temporal. Les escoles es van tancar a títol preventiu.
En data del 19 d'abril, les illes comptaven 52 casos confirmats de Covid-19 i 16 persones guarides.

## Dades estadístiques

Evolució del nombre de persones infectades amb COVID-19 a les Maldives

## Referències

* ↑ «Maldives confirms first two coronavirus cases; two resort islands locked down». The Economic Times, 08-03-2020 [Consulta: 11 març 2020].
* ↑ «Tourists being kept under coronavirus quarantine at luxury Maldives resort» (en anglès). CNN [Consulta: 11 març 2020].
* ↑ «Coronavirus: Four Maldives resorts placed in lockdown» (en anglès). TTG [Consulta: 11 març 2020].
COVID-19 i la Pandèmia de COVID-19 :
Als Països Catalans :
Salut :
# Pansa (desambiguació)

«Pansa» té aquests significats:
* Pansa, fruit assecat
* Pansa, nom amb què es coneix l'herpes labial, erupció vírica cutània
Viccionari